КОМИСИОНЕН ДОГОВОР

Днес, .............................., в гр. ...................................... е сключи настоящият комисионен договор между: 

1. ........................................................................................................................... 
с търговски адрес ................................................................................................ 
представляван от ................................................................................................. 
и наричан накратко КОМИТЕНТ 

и 

2. ........................................................................................................................... 
с търговски адрес ................................................................................................ 
представляван от ................................................................................................. 
и наричан накратко КОМИСИОНЕР. 

СТРАНИТЕ СЕ СПОРАЗУМЯХА ОТНОСНО СЛЕДНОТО: 
  
  

I. ПРЕДМЕТ НА ДОГОВОРА
Чл. 1. КОМИТЕНТЪТ възлага на КОМИСИОНЕРА да извърши от свое име и за сметка на КОМИТЕНТА следните правни действия: ............ ......................................., срещу възнаграждение, платимо в размера, сроковете и по начина, уточнени в настоящия договор. 

Чл. 2. Правата, придобити спрямо трети лица, и задълженията, поети към трети лица в резултат на изпълнение на поръчката по чл. 1, възникват за КОМИСИОНЕРА, който е длъжен да ги прехвърли на КОМИТЕНТА. КОМИТЕНТЪТ е длъжен да приеме тези права и задъ лжения да му бъдат прехвърлени, ако поръчката по чл. 1 е изпълнена точно. 

Чл. 3. Поръчката по чл.1 от договора ще бъде изпълнена при спазване на следните изисквания на КОМИТЕНТА: .................................................................................................................... 
............. ................................................................................................................................ 
.............................................................................................................................................. 

Чл. 4. Поръчката по чл. 1 от договора трябва да бъде изпълнена не по-късно от ........................................., а отчетът по нея трябва да бъде даден от КОМИСИОНЕРА на КОМИТЕНТА до ......................................... 
  
  

II. ЗАДЪЛЖЕНИЯ НА КОМИСИОНЕРА
Чл. 5. КОМИСИОНЕРЪТ се задължава да извърши правните действия по чл. 1 от договора лично. КОМИСИОНЕРЪТ няма право да превъзложи на трето лице да изпълни тези действия, освен с изричното предварително съгласие на КОМИТЕНТА. Независимо от забраната по предходното изречение КОМИСИОНЕРЪТ има право да превъзложи на трето лице изпълнението на поръчката, ако това е станало необходимо за запазване интересите на КОМИТЕНТА и ако в противен случай последният би претърпял вреди. В случая по предходното изречение КОМИСИОНЕРЪТ е длъжен незабавно да уведоми КОМИТЕНТА за заместването. КОМИСИОНЕР, който не е имал право да превъзложи изпълнението на поръчката, отговаря за действията на заместника си като за свои, а ако е имал това право, отговаря за вредите, причинени от лошия избор на заместника си. 

Чл. 6. КОМИСИОНЕРЪТ се задължава да извърши правните действия по чл. 1 от договора с грижата на добрия търговец. Той трябва да сключи сделките по чл. 1 от договора при максимално благоприятни за КОМИТЕНТА условия, в т. ч. да проучи възможностите за сключването им при условия, по-изгодни за КОМИТЕНТА от указаните в чл. 3 от договора. Ако КОМИСИОНЕРЪТ сключи сделките при по-благоприятни от посочените в чл. 3 условия, изгодата принадлежи на КОМИТЕНТА. 

Чл. 7. КОМИСИОНЕРЪТ се задължава да пази стоките, получени от КОМИСИОНЕРА или от трети лица, в изпълнение на настоящия договор. При получаването на стока от друго място КОМИСИОНЕРЪТ трябва да я прегледа веднага след получаването й и ако установи недостатъци или липси – да уведоми незабавно КОМИТЕНТА и да обезпечи необходимите доказателства. 

Ако в стоките настъпи промяна, която би ги обезценила, КОМИСИОНЕРЪТ уведомява незабавно КОМИТЕНТА за това. Ако няма време да се изчакат нарежданията на КОМИТЕНТА или последният закъснее да даде нарежданията си, КОМИСИОНЕРЪТ може да продаде стоките и по цена, по-ниска от установената в чл. 3 от настоящия договор, ако с това ще предпази КОМИТЕНТА от по-големи вреди. 

Чл. 8. КОМИСИОНЕРЪТ се задължава да следва и допълнителните указания на КОМИТЕНТА за условията на изпълнение на поръчката, ако те не променят съществено естеството на възложената му задача. В случай че КОМИСИОНЕРЪТ се отклони от поръчката, КОМИТЕНТЪТ не е длъжен да приеме резултата от осъществените правни действия, освен ако отклонението не е било в негов интерес, при положение че КОМИСИОНЕРЪТ не е могъл предварително да иска нови нареждания или не е получил навреме отговор на запитването си. 

КОМИСИОНЕРЪТ, който продаде по цена по-ниска или купи по цена по-висока от определените от КОМИТЕНТА, трябва веднага да го уведоми за това. Ако КОМИТЕНТЪТ не се откаже незабавно от сделката, счита се, че я е одобрил. Когато КОМИСИОНЕРЪТ съобщи, че поема за своя сметка разликата в цените, КОМИТЕНТЪТ няма право да се откаже от сделката. КОМИТЕНТЪТ няма право да се откаже от сделката и ако КОМИСИОНЕРЪТ установи, че не е било възможно да се извърши сделка по установената от КОМИТЕНТА цена и че по този начин е предпазил последния от по-големи вреди. 

Чл. 9. КОМИСИОНЕРЪТ се задължава до прехвърлянето на резултата от правните действия на КОМИТЕНТА да изпълнява точно задълженията и да упражнява правата, породени от сделки с трети лица в изпълнение на настоящия договор. 

Чл. 10. КОМИСИОНЕРЪТ е длъжен да уведоми незабавно КОМИТЕНТА, като осигури и необходимите доказателства, ако третото лице не изпълни задълженията си или ако бъде причинена вреда на имущество, придобито или държано от КОМИСИОНЕРА за сметка на КОМИТЕ НТА. КОМИТЕНТЪТ има правото да изиска незабавно да му бъдат прехвърлени правата спрямо лице, което е нарушило задълженията си по сключената от КОМИСИОНЕРА за сметка на КОМИТЕНТА сделка. 
  
  

III. ОТЧИТАНЕ НА ИЗПЪЛНЕНИЕТО
Чл. 11. КОМИСИОНЕРЪТ се задължава да уведоми незабавно КОМИТЕНТА за изпълнението на възложената му поръчка. В срок от .................................... след получаване на уведомлението по предходното изречение КОМИТЕНТЪТ е длъжен да вдигне от ......................................................... придобитите за него от КОМИСИОНЕРА вещи. В срок от ............................... след получаване на изпълнението КОМИСИОНЕРЪТ е длъжен да прехвърли върху КОМИТЕНТА правата и задълженията си срещу трети лица, възникнали по повод изпълнението на поръчката по чл. 1 от договора. 
  
  

IV. ЗАДЪЛЖЕНИЯ НА КОМИТЕНТА
Чл. 12. КОМИТЕНТЪТ се задължава да даде необходимите сведения и данни за извършване на поръчката по чл.1 от договора. 

Чл. 13. КОМИТЕНТЪТ се задължава да заплати на КОМИСИОНЕРА възнаграждението по раздел V от настоящия договор. 

Чл. 14. КОМИТЕНТЪТ се задължава при поискване от страна на КОМИСИОНЕРА да му предостави авансово паричните средства, необходими за изпълнение на поръчката. КОМИТЕНТЪТ се задължава да обезщети КОМИСИОНЕРА за всички претърпени вреди и за понесените необходими разходи, направени от последния за сключването на изпълнителните сделки и за запазване на стоките, предмет на сделките, с лихви. Извършването на разходите ще се доказва със съответните отчетни документи. За разходи на стойност над ........................... (..................................................................) лв. 

КОМИСИОНЕРЪТ ще иска преварителното съгласие на КОМИТЕНТА, освен в случаите, когато те са се наложили за запазване на получените от КОМИСИОНЕРА за КОМИТЕНТА стоки от погиване или повреждане. 

Чл. 15. КОМИТЕНТЪТ се задължава да приеме правата и/или задълженията, придобити за него от КОМИСИОНЕРА, освен ако поръчката не е изпълнена точно. 
  
  

V. РАЗМЕР НА КОМИСИОНАТА. СРОК И РАЗМЕР НА ВЪЗНАГРАЖДЕНИЕТО
Чл. 16. КОМИСИОНЕРЪТ има право да получи комисионно възнаграждение за извършената от него работа в размер на ............ % от ........................................................ 

Чл. 17. Възнаграждението ще бъде изплатено в срок от ............................... след ........................................................................ ...................................................................... 
  
  

VI. НЕИЗПЪЛНЕНИЕ
Чл. 18. Ако КОМИТЕНТЪТ не плати в срок на КОМИСИОНЕРА дължимото възнаграждение и обезщетение за разходи и вреди, той дължи неустойка в размер на ........ % от просрочената сума за всеки ден на забавата. 

Чл. 19. Ако КОМИСИОНЕРЪТ не изпълни точно поръчката по чл. 1 от настоящия договор, той дължи на КОМИТЕНТА неустойка в размер на ........................................... 
  
  

VII. ПРЕКРАТЯВАНЕ НА ДОГОВОРА
Чл. 20. Настоящият договор може да бъде прекратен поради: 

20.1. оттегляне на поръчката от страна на КОМИТЕНТА; 

20.2. отказ от поръчката от страна на КОМИСИОНЕРА; 

20.3. със смъртта или с поставянето под запрещение на някоя от страните по договора (респективно с прекратяването на юридическото лице на една от страните).
Чл. 21. КОМИТЕНТЪТ може да оттегли поръчката изцяло или отчасти преди КОМИСИОНЕРЪТ да е сключил съответните изпълнителни сделки. В този случай той е длъжен да заплати на КОМИСИОНЕРА възнаграждението и вече направените разходи по изпълнението. КОМИТЕНТЪТ трябва да се разпореди в срок от .............................................................. с находящото се – КОМИСИОНЕРА имущество. След изтичането на този срок КОМИСИОНЕРЪТ може да даде имуществото за пазене за сметка на КОМИТЕНТА или да го продаде по най-изгодни за КОМИТЕНТА цени, за да удовлетвори претенциите си към него. В последния случай евентуалният остатък от продажната цена с е превежда на КОМИТЕНТА в срок от ..................... след получаването на цената от КОМИСИОНЕРА. 

Чл. 22. Задълженията по изпълнителни сделки, сключени преди КОМИСИОНЕРЪТ да е узнал за оттеглянето на поръчката, обвързват КОМИТЕНТА. 

Чл. 23. КОМИСИОНЕРЪТ няма правото да се откаже от поръчката освен при виновно неизпълнение на договора от страна на КОМИТЕНТА. В последния случай КОМИСИОНЕРЪТ е длъжен писмено да уведоми КОМИТЕНТА, като договорът остава в сила до изтичането на две седмици от деня на узнаването от страна на КОМИТЕНТА на отказа на КОМИСИОНЕРА да изпълни поръчката. В случая по изречение първо на този член КОМИСИОНЕРЪТ има право да получи уговореното възнаграждение и обезщетение за направените разходи. КОМИТЕНТЪТ трябва да се разпореди в срок от ................................. с находящото се – КОМИСИОНЕРА имущество. След изтичането на този срок КОМИСИОНЕРЪТ може да даде имуществото за пазене за сметка на КОМИТЕНТА или да го продаде по най-изгодни за КОМИТЕНТА цени, за да удовлетвори претенциите си към него. В последния случай евентуалният остатък от продажната цена се  превежда на КОМИТЕНТА в срок от ..................... след получаването на цената от КОМИСИОНЕРА. 
  
  

VIII. ЗАКЛЮЧИТЕЛНИ КЛАУЗИ
Чл. 24. Всеки спор относно съществуването и действието на настоящия договор или във връзка с него, или с неговото нарушаване, включително споровете и разногласията относно действителността, тълкуването, прекратяването, изпълнението или неизпълнени ето му, ще се уреждат от страните по приятелски начин. При непостигане на съгласие спорът ще се отнася за разрешаване пред ...................................... ............... 

Чл. 25. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло. 

Чл. 26. Страните по настоящия договор се задължават да не преотстъпват на трети страни информацията, разменена по време на съвместните търговски преговори или по повод изпълнението на договора. 

Настоящият договор се състави в два еднообразни екземпляра – по един за всяка от страните и се подписа от тях както следва: 

КОМИТЕНТ: .....................                                                                 КОМИСИОНЕР: ................. 

